31.12.2008 Jurnalul Oficial al Uniunii Europene L 352/11 REGULAMENTUL (CE) NR. 1360/2008 AL CONSILIULUI din 2 decembrie 2008 de modificare a Regulamentului (CE) nr. 332/2002 de înființare a unui mecanism de asistență financiară pe termen mediu pentru balanțele de plăți ale statelor membre CONSILIUL UNIUNII EUROPENE, având în vedere Tratatul de instituire a Comunității Europene, în special articolul 308, având în vedere propunerea Comisiei, prezentată în urma consultării Comitetului economic și financiar, având în vedere avizul Parlamentului European, având în vedere avizul Băncii Centrale Europene, întrucât: (1) Numărul ridicat de state membre care se află în prezent în afara zonei euro influențează cererea potențială de ajutor financiar comunitar pe termen mediu şi, dată fiind evoluția contextului internațional, impune o mărire semnificativă a plafonului împrumuturilor care pot fi acordate statelor membre prevăzută de Regula- mentul (CE) nr. 332/2002 (!), de la 12 miliarde EUR la 25 miliarde EUR. În cazul în care o revizuire urgentă a plafonului se dovedeşte necesară, instituțiile corespun- zătoare ar trebui să acţioneze rapid, în conformitate cu competențele lor. (2)  Prin urmare, Regulamentul (CE) nr. 332/2002 trebuie modificat în consecinţă, ADOPTĂ PREZENTUL REGULAMENT: Articolul 1 Regulamentul (CE) nr. 332/2002 se modifică după cum urmează: La articolul 1 alineatul (1), al doilea paragraf se înlocuieşte cu următorul text: „Suma totală a împrumuturilor care pot fi acordate statelor membre în temeiul acestui mecanism este limitată la 25 miliarde EUR.” Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 2 decembrie 2008. () JO L 53, 2322002, p. 1. Pentru Consiliu Președintele C. LAGARDE